b'\n_START_ARTICLE_\nMinsko zoologijos sodas\n_START_SECTION_\nIstorija\n_START_PARAGRAPH_\nMinsko zoologijos sodo atidarymo data laikoma 1984 m. \xe2\x80\x93 Minsko automobili\xc5\xb3 gamyklos 40-me\xc4\x8dio jubiliejus, pa\xc5\xbeym\xc4\x97tas gamyklos zoologijos ir botanikos sodo \xc4\xafsteigimu. Iki 1989 m. sod\xc4\x85 finansavo gamykla, \xc4\xaf\xc4\x97jimas buvo nemokamas. Prasid\xc4\x97jus ekonominiam sunkme\xc4\x8diui, gamykla nutrauk\xc4\x97 sodo vystymo darbus. Kelet\xc4\x85 \xe2\x80\x9eperestroikos\xe2\x80\x9c met\xc5\xb3 jis gyvavo vien savanori\xc5\xb3 entuziazmo d\xc4\x97ka, kol pagaliau 1997 m. gavo valstybin\xc4\x97s \xc4\xafmon\xc4\x97s \xe2\x80\x9eMinsko zoologijos sodas\xe2\x80\x9c status\xc4\x85._NEWLINE_1990-1995 m. Minsko zoologijos sode \xc4\xafkurtas kurtini\xc5\xb3 voljeras, anks\xc4\x8diau buv\xc4\x99s Berezinos draustinyje.\n_START_SECTION_\nProjektai\n_START_PARAGRAPH_\n1998 m. prad\xc4\x97ta Minsko zoologijos sodo rekonstrukcija. Senasis zoologijos sodas i\xc5\xa1siteko 17 ha teritorijoje. 2001 m. miestas rezervavo 42 ha plot\xc4\x85 zoologijos sodo statybai. 2006 m. rugpj\xc5\xab\xc4\x8dio viduryje buvo prad\xc4\x97ta antrasis statyb\xc5\xb3 etapas, kuriame numatytas apvalus stiklinis statinys egzotikos kolekcijai ir terariumui. 2015 m. u\xc5\xbebaigta Piet\xc5\xb3 Amerikos Orinoko faunos paviljono statyba. Kituose zoologijos sodo rekonstrukcijos etapuose numatyta pastatyti pasak\xc5\xb3 pil\xc4\xaf su \xe2\x80\x9eNaktiniu pasauliu\xe2\x80\x9c, okeanarium\xc4\x85 ir delfinarium\xc4\x85, oran\xc5\xbeerij\xc4\x85, vaik\xc5\xb3 pramog\xc5\xb3 centr\xc4\x85, \xc4\xafrengti naujas ekspozicijas.'